இன்று யூனியன் கல்லூரிக்கு இரு நூறு வயது. இருநூறு வருடத்தில் அவள் கடந்து வந்த சோதனைகள் அநேகம் - அவளைக் காப்பாற்றி வளர்த்த பெரு மக்களும் பலர். 'கல்லூரி' அந்தஸ்தைப் பெற்றுக் கொடுத்த ஐ. பி. துரைரத்தினம், மாணவர் தொகையை மட்டுமன்றிச் சாதனைகளையும் உச்சத்திற்குக் கொண்டு சென்ற பாலசுந்தரம் பிள்ளை, இடம் பெயர்ந்த போதும் அழிய விடாது கட்டிக் காத்த கந்தசாமி முதலிய அதிபர்கள் யூனியன் மைந்தர்களால் என்றும் பேசப் படுபவர்கள்.